Αχ! Αυτή η γυναίκα μου

Αχ! Αυτή η γυναίκα μου είναι ελληνική ταινία του 1967, σκηνοθετημένη από τον Γιώργο Σκαλενάκη και σε σενάριο Νίκου Τσιφόρου και Πολύβιου Βασιλειάδη. Πρωταγωνιστούν οι: Αλίκη Βουγιουκλάκη, Δημήτρης Παπαμιχαήλ και Γιάννης Μιχαλόπουλος. Βασίζεται στο ομώνυμο θεατρικό έργο των Νίκου Τσιφόρου - Πολύβιου Βασιλειάδη.

 Ο Δημήτρης (Δημήτρης Παπαμιχαήλ) είναι παντρεμένος με τη Νίνα (Αλίκη Βουγιουκλάκη). Μετά το θάνατο ενός υπαλλήλου της εταιρίας, του Μιλτιάδη, βλέπει τον εαυτό του στη θέση του αποθανώντος και για να καλοπιάσει το διευθυντή του, Χαρίλαο (Γιάννης Μιχαλόπουλος), τον προσκαλεί σε δείπνο. Το ανακοινώνει στη Νίνα κι έτσι εκείνη επισκέπτεται τη μάνα της, για να της ετοιμάσει λαγό στιφάδο. Βγαίνοντας από το σπίτι, την πιάνει μια ξαφνική μπόρα κι έτσι μπαίνει στο πρώτο ταξί που βλέπει. Το ίδιο ταξί όμως έχει σταματήσει και ο Χαρίλαος. Μπαίνουν λοιπόν η Νίνα απ' τα δεξιά, ο Χαρίλαος απ' τα αριστερά. Τσακώνονται και βρίζουν ο ένας τον άλλον, αγνοώντας ο ένας την ταυτότητα του καθενός. Αργότερα, η Νίνα και ο Δημήτρης συνειδητοποιούν ότι ο Χαρίλαος ήταν αυτός στο ταξί και για να πετύχουν το στόχο τους, η Νίνα σκαρφίζεται ένα έξυπνο σχέδιο. Αλλάζει λοιπόν θέση με την οικονόμο της, Ασημίνα (Μαρία Κωνσταντάρου), συστήνοντάς την ως γυναίκα του Δημήτρη. Ο Χαρίλαος όμως σε αυτό το δείπνο γοητεύεται από τη Νίνα και τη συγχωρεί, πιστεύοντας ότι είναι οικονόμος και μετά την απόλυσή της από τον Δημήτρη ζητάει να την προσλάβει εκείνος. Η Νίνα δέχεται, για να βοηθήσει τον άντρα της να πάρει τη θέση του Μιλτιάδη. Πηγαίνει στο σπίτι του, όπου ο Χαρίλαος τη φλερτάρει έντονα, ενώ έχει ήδη διώξει την προηγούμενη οικονόμο του, Φανή (Μάρω Γραβλιώτου), μέχρις ότου εμφανίζεται ο Δημήτρης θολωμένος από τη ζήλια. Για να δικαιολογήσει την απρόσμενη επίσκεψή του, λέει στον διευθυντή του ότι γίνεται κρυφά μία σημαντική δημοπρασία. Για καλή του τύχη ο Δημήτρης, ενώ νόμιζε ότι θα απολυθεί για το ψέμα του, βγαίνει αληθινός και παίρνει τη θέση που ήθελε. Ο Χαρίλαος όμως πηγαίνοντας μαζί με τη χήρα του Μιλτιάδη (Δέσποινα Στυλιανοπούλου) σε νυχτερινό κέντρο, πιάνει την Ασημίνα με τον αρραβωνιαστικό της, Στάθη (Βασίλης Μαλούχος), και νομίζοντας ότι είναι η σύζυγος του Δημήτρη, πιστεύει πως τον απατά. Επισκέπτεται λοιπόν με τη γραμματέα του, Ξένη (Σαπφώ Νοταρά), τον Δημήτρη στο σπίτι του για να "καρφώσει" την Ασημίνα στον υποτιθέμενο άντρα της. Εκεί βρίσκει τη Νίνα και μετά την εμφάνιση του Στάθη αποκαλύπτεται όλη η αλήθεια. Η Νίνα τουμπάρει τον Χαρίλαο και η ταινία τελειώνει με τον Δημήτρη να διατηρεί τη θέση του και τη Νίνα να αποκτά το αυτοκίνητο που πάντα ονειρευόταν. Αλίκη Βουγιουκλάκη... (Νίνα) Δημήτρης Παπαμιχαήλ... (Δημήτρης) Γιάννης Μιχαλόπουλος... (Χαρίλαος, διευθυντής) Σαπφώ Νοταρά... (Ξένη, γραμματέας Χαρίλαου) Δέσποινα Στυλιανοπούλου... (χήρα του Μιλτιάδη) Μαρία Κωνσταντάρου... (Ασημίνα, υπηρέτρια) Βασίλης Μαλούχος... (Στάθης, αρραβωνιαστικός Ασημίνας) Γιώργος Τσαούσης... (Φαίδων, υπάλληλος Χαρίλαου) Κώστας Σπηλιόπουλος... (ταξιτζής) Μάρω Γραβλιώτου... (Φανή, προηγούμενη υπηρέτρια Χαρίλαου) Ηλίας Κουρίστης... (ταμίας) Γιώργος Μεσσάλας... (υπάλληλος Χαρίλαου) Ηλίας Λυπητεράκης... (πωλητής αυτοκινήτων) Marie France... Επίσημη συμμετοχή στο Φεστιβάλ Κινηματογράφου Θεσσαλονίκης 1967. Ξένη (Σαπφώ Νοταρά): -Εδώ μέσα γίνονται Σόδομα και Γόμορρα! -Τι με φόρτωσε σαν τη γκαμήλα με όλα τα καθολικά και τα ορθόδοξα! Έχω λουμπάγκα! -Μπουρλότο! -Ήρθα να ξεσκονίσω την περικεφαλαία σου!Ασημίνα (Μαρία Κωνσταντάρου): -Δεν χωρεί αμφιβολίας περί τούτου, κύριε! -Περάστε, αν γουστάρετε! -Υπερέτρια, είσαι ατάσθαλος! -Δοκιμάστε τον λαγό! Τον εφόνευσε ο αδελφός μου... -Και θα βάψω το μαλλί μου ξανθούν! Σήμερις όλες οι κυρίες ξανθαίνονται... -Θα εξέλθουμε όξω! -Φέρε μου τα μπεγκοτί! Και το βράδυ θα πάμε και στο κλαμb... Εισιτήρια: 428.079 (10η/99). Αχ! Αυτή η γυναίκα μου στην IMDb